गैस लीक होने से घर में लगी आग, शादी का सामान जला
गुप्तेश्वर मंदिर के पास घर में लगी आग
भास्कर संवाददाता|विदिशा
गुप्तेश्वर मंदिर के पास सोमवार शाम करीब 5 बजे गैस सिलेंडर लीकेज होने से आग लग गई। आग लगने से कमरे में रखा करीब 1.50 लाख रुपए का सामान जलकर राख हो गया। जानकारी के अनुसार किलेअंदर गुप्तेश्वर मंदिर के पास बाबा चूर्ण बेचने वाले हरिबाबू लोधी(55) पुत्र रामगोपाल लोधी का मकान है। किचिन में रखा गैस सिलेंडर लीकेज हो गया। इसके बाद कमरे में आग लग गई। हरिबाबू लोधी ने बताया कि आग से करीब 1.50 लाख रुपए का सामान जल गया। अगले महीने बेटी की शादी है। इसलिए कमरे में दहेज का सामान लेकर रखा हुआ था।
hin_Deva mag_Deva bho_Deva hin_Deva